CELEX: C2006/331/06
Language: hu
Date: 2006-12-30 00:00:00
Title: C-413/04. sz. ügy: A Bíróság (nagytanács) 2006. november 28-i ítélete – Európai Parlament kontra az Európai Unió Tanácsa (2003/54/EK irányelv – A villamos energia belső piacának közös szabályai – 2004/85/EK irányelv – Ideiglenes eltérések Észtország javára – Jogalap)

30.12.2006   
            
            
               HU
            
            
               Az Európai Unió Hivatalos Lapja
            
            
               C 331/4
            
         A Bíróság (nagytanács) 2006. november 28-i ítélete – Európai Parlament kontra az Európai Unió Tanácsa
   (C-413/04. sz. ügy) (1)
   
   (2003/54/EK irányelv - A villamos energia belső piacának közös szabályai - 2004/85/EK irányelv - Ideiglenes eltérések Észtország javára - Jogalap)
   (2006/C 331/06)
   Az eljárás nyelve: francia
   Felek
   
      Felperes: Európai Parlament (képviselők: A. Baas és U. Rösslein meghatalmazottak)
   
      A felperest támogató beavatkozó: az Európai Közösségek Bizottsága (képviselők: J. Sack és P. Van Nuffel meghatalmazottak)
   
      Alperes: az Európai Unió Tanácsa (képviselők: A. Lopes Sabino és M. Bishop meghatalmazottak)
   
      Az alperest támogató beavatkozók: Észt Köztársaság (képviselő: L. Uibo meghatalmazott), Lengyel Köztársaság (képviselők: M. Węglarz, T. Nowakowski és T. Krawczyk meghatalmazottak)
   Tárgy
   A 2003/54/EK európai parlamenti és tanácsi irányelv egyes rendelkezéseinek Észtországban való alkalmazására tekintettel történő módosításáról szóló, 2004. június 28-i 2004/85/EK tanácsi irányelv (HL L 236, 10. o.) megsemmisítése – Jogalap
   Rendelkező rész
   
               1)
            
            
               A Bíróság az Európai Parlament és a Tanács 2003/54/EK irányelvének módosításáról egyes rendelkezések Észtországban való alkalmazására tekintettel [helyesen: a 2003/54/EK európai parlamenti és tanácsi irányelv egyes rendelkezéseinek Észtországban való alkalmazására tekintettel történő módosításáról] szóló, 2004. június 28-i 2004/85/EK tanácsi irányelvet – az Észt Köztársaságnak a villamos energia belső piacára vonatkozó közös szabályokról és a 96/92/EK irányelv hatályon kívül helyezéséről szóló, 2003. június 26-i 2003/54/EK európai parlamenti és tanácsi irányelv 21. cikke (1) bekezdése b) és c) pontjának végrehajtása tekintetében 2008. december 31-én túlmenő, 2012 végéig terjedő kiegészítő átmeneti időszakot nyújtó, valamint 2009. január 1-jére a piacnak a fogyasztás legalább 35 %-ára kiterjedő részleges megnyitását és a végső fogyasztó feljogosított fogyasztóvá válásának küszöbértékéről való évenkénti tájékoztatási kötelezettséget előíró részében – megsemmisíti.
            
         
               2)
            
            
               A Bíróság a keresetet ezt meghaladó részében elutasítja.
            
         
               3)
            
            
               A Bíróság az Európai Unió Tanácsát kötelezi a költségek viselésére.
            
         
               4)
            
            
               A Lengyel Köztársaság, az Észt Köztársaság és az Európai Közösségek Bizottsága maguk viselik saját költségeiket.
            
         
      (1)  HL C 273., 2004.11.6.